Trelis/gawiki huggingface dataset:
Walter Bagehot. Iriseoir, aistí agus fear gnó Sasanach ab ea Walter Bagehot (3 Feabhra 1826 – 24 Márta 1877). Rugadh é agus fuair sé bás in Langport, Somerset. 
A luathshaol.
Bancéir ab ea a athair. Rinne Walter Bagehot staidéar ag Coláiste na hOllscoile, Londain, ar dtús ar an matamaitic. Sa bhliain 1848 bronnadh M.A. air i bhfealsamh morálta. 
Iriseoireacht.
Sa bhliain 1855, chuir Bagehot an "National Review" lena chara Richard Holt Hutton. Sa bhliain 1860, ceapadh é ina phríomh-eagarthóir ar "The Economist". Sna 17 bliana a chaith sé sa phost, mhéadaigh Bagehot tuairisciú "The Economist"' ar an bpolaitíocht agus tionchar an nuachtáin ar lucht déanta beartas na Breataine Móire dá bharr.
Bhí an-tóir ar leabhar leis sa bhliain 1867, mar atá "The English Constitution", a chuireann síos ar an mbealach a fheidhmíonn an córas Briotanach i ndáiríre. I measc na saothar eile a scríobh sé tá "Physics and Politics" (1872), a bhí ar na chéad iarrachtaí coincheap na hÉabhlóide a chur i bhfeidhm ar an saol sóisialta agus an scríbhinn "Lombard Street" (1873), staidéar ar mhodhanna oibre na mbaincéirí.
Ardeadoris cruenta. Speiceas bodalaigh an-dathannach is ea Ardeadoris cruenta, núdabrainciach doraideach, moileasc gastrapódach mara san fhine Chromodorididae. Tagann a ainm ón bhfoirm bhaininscneach den fhocal Laidine "cruentus" a chiallaíonn “smálaithe le fuil”, ag tagairt do na spotaí dearga ar a dhroim uachtair. Aistríodh é chuig an ngéineas "Ardeadoris" ar bhonn fianaise ADN.
Dáileadh.
Rinneadh cur síos ar an speiceas ó Oilean an gCoirneach nó Osprey Island, an Mhórsceir Bhacainneach, An Astráil, san Aigéan Ciúin Thiar trópaiceach. Taifeadadh é freisin sna hOileáin Fhilipíneacha, i gCaolas Lembeh i dtuaisceart na Sulaivéise, i dTíomór Thoir, agus in Oileáin Sholomón. Ní an speiceas núdabrainciach seo coitianta.
Tuairisc.
Tá corp bánlíomóide ag "Ardeadoris cruenta" le maintlínrufach línithe buí agus bán geal agus cos. Tá poncanna dearga i bpatrún ciorclach ar a dhroim in aice le himeall an mhaintlín. Tá a a dhá rhinofór agus geolbhach bánliomóide cosúil lena chorp, cé go bhfuil roinnt éagsúlachta dath ina measc. Sroicheann sé fad 50 mm ar a laghad. Tá dathú cosúil leis an bodalach "Ardeadoris rubroannulata" ag an speiceas seo, cé go bhfuil na poncanna dearga, a bhíonn ag "Ardeadoris cruenta", in easnamh sa speiceas sin.
Garry Shandling. Ba fuirseoir Meiriceánach é Garry Emmanuel Shandling, a rugadh ar an 29 Samhain, 1949. Fuair sé bás ar an 24 Márta, 2016.
ISOCARP. Is comhlachas idirnáisiúnta na ndaoine é Cumann Idirnáisiúnta na Cathrach agus Pleanálaithe Réigiúnacha (ISOCARP) a bhíonn ag obair i bpleanáil uirbeach. Cruthaíodh é in 1965. Tá sé anois baill ó níos mó ná 80 tír. ISOCARP Tá aithint go foirmiúil ag Náisiúin Aontaithe agus Comhairle na hEorpa. Oibríonn sé le UNESCO. Níl sé faoi rialú aon rialtas.
Haiciainis na Téaváine. Is teanga Shíneach í Haiciainis na Téaváine (臺灣 Hô-ló 話, POJ: Tâi-oân Hô-ló-oē) nó Téaváinis (臺灣話, Tâi-oân-oē; 臺語, Tâi-gú(gí)). Is canúint de chuid na Sínise í, le meascán carachtar Sínise traidisiúnta agus Pe̍h-oē-jī, Min Nan na Téaváine (臺灣閩南語, Tâi-oân Bân-lâm-gú(gí)). Is í an dara teanga is mó sa Téaváin. Is cosúil le Haiciainis i Deisceart Fujian (閩南, Min Nan) í. Is craobh iomlán teangacha í an Haiciainis i gcrann ginealais na dteangacha Sínea-Thibéadacha. 
Fóineolaíocht.
Tháinig a córas fuaimnithe ó Haiciainis Quanzhou agus Haiciainis Zhangzhou. Braitheann líon na gconsan agus na ngutaí ar an gcanúint. Taispeánann na hábhair thíos an chanúint i gKaohsiung.
Códaí.
Tá 7 gcóda inti: [m], [n], [ŋ], [p̚], [t̚], [k̚], [ʔ̚].
Tuineacha.
I gCanúint Kaohsiung, tá 7 mbuntuin, agus an dá cheann eile: an naoú tuin agus tuin neodrach.
Sochtheangeolaíocht.
Úsáideann na Téavánaigh leagan den Mhandairínis mar theanga chaighdeánach, cosúil le muintir na mórthíre, ach ní bhíonn an Mhandairínis ó dhúchas acu. Is í an tSínis an teanga is mó a labhraítear sa Téaváin inniu, ach ar ndóigh, ní aon teanga amháin í. An chuid is mó acu, labhraíonn siad an teanga ar a dtugtar "Téaváinis" (a dtugtar Haiciainis na Téaváine uirthi chomh maith) go minic. Leagan den chanúint "Min Nan" atá ann go bunúsach - canúint a labhraítear i ndeisceart Chúige Fujian sa mhórthír freisin. 
Is minic a dhearctar ar chainteoirí na canúna seo mar ghrúpa eitneach ar leith, dream ar a dtugtar "Hoklo". Thairis sin, tá an chanúint "Hakka" ag mionlach mór de na Téavánaigh, canúint a bhíonn á labhairt i bpobail bheaga scartha ar fud dheisceart na Síne.
Polaitíocht.
Labhartar teangacha Síneacha sa Téaváin, chomh maith le teangacha na mbundúchasach. Ar an drochuair, tá teangacha na mbundúchasach i dtrioblóid (agus tá an teanga Shíneach Hakka á himeallú le blianta fada anuas chomh maith).
Oideachas.
Is trí mheán na Mandairínise a fheidhmíonn córas oideachais na Téaváine, go príomha. Ní bhíonn ach cúpla uair an chloig de ranganna sna máthairtheangacha (Hakka nó Téaváinis) acu .
Stair.
Tá Mandairínis na Téaváine an teanga is mó sa Téaváin agus an teanga oifigiúil sa Téaváin ó 1949. Chuir an deachtóir Chiang Kai-shek cosc iomlán ar mháthairtheangacha. Ach cuireadh deireadh leis an gcosc seo sa bhliain 1987.
Bunaíodh Cainéal Téaváinise den Seirbhís Teilifíse Phoiblí (公視台語台, Kong-sī Tâi-gí-tâi) in Iúil, 2019.
The Voice UK (sraith 6). Is comórtas amhránaíochta teilifíse cruthaithe ag John de Mol é The Voice UK. Is é seo an chéad sraith "The Voice UK" ag craoladh ar BBC One agus bhog an chlár go ITV sa bhliain 2018. Thosaigh an tsraith ag craoladh ar an 7 Eanáir, 2017 agus chríochnaigh sé ar an 2 Aibreán, 2017.
B'iad will.i.am, Ricky Wilson, Paloma Faith agus Gavin Rossdale na breitiúna don tsraith seo. Bhuaigh Mo Adeniran an tsraith le 61.80% de na vótaí
Martina Hingis. Is imreoir leadóige ón Eilvéis í Martina Hingis. Rugadh in Košice, An tSeicslóvaic í ar an 30 Meán Fómhair 1980. Tá 5 chomórtas Grand Slam buaite aici - 3 Australian Open, 1 Wimbledon agus 1 US Open. Tháinig sí san áit deireanach (16ú háit) le Matthew Cutler ar an seaachtú sraith "Strictly Come Dancing" sa bhliain 2009.
Craobh Iomána Shinsearach na hÉireann 2017. B'é Craobh Shinsear Iomána na hÉireann 2017 an 130ú heagrán den Chraobh Uile-Éireann ó bunaíodh an comórtas in 1887. Thosaigh an chraobh i mBealtaine 2017 agus chríochnaigh sé ar an 3 Meán Fómhair 2017.
Bhí an Mhí ag glacadh páirte don chéad uair ó 2004.
Foirne.
Ghlac 14 fhoireann páirt sa chraobhchomórtas.
Cluichí.
Cluichí Cáiliúcháin Uile-Éireann.
Réamhbhabhta.
Buaiteoir Chorn Uí Rinn 2017 i gcoinne foireann a bhuailtear i gceann den trí bhabhta ceathrú ceannais i gCraobh Laighin.
An Chraobh Uile-Éireann.
Cluichí Ceathrú Ceannais.
Na foirne a bhuailtear i gcluiche ceannais Laighin agus i gcluiche ceannais na Mumhan i gcoinne buaiteoirí bhabhta 2 de na cluichí cáiliúcháin.
Cluichí Leathcheannais.
Curadh Laighin agus curadh na Mumhan i gcoinne buaiteoirí na mbabhtaí ceathrú ceannais. Rinneadh tarraingt chun na péirí a roghnú ar an 24 Iúil.
Tracy Caldwell Dyson. Spásaire NASA agus ceimiceoir Meiriceánach is ea Tracy Caldwell Dyson, a rugadh ar 14 Lúnasa 1969 in Arcadia, California). Saineolaí misin sa tointeálaí spáis "Endeavour" (STS-118) ab ea í i mí Lúnasa na bliana 2007. Idir 4 Aibreán 2010 agus 25 Meán Fómhair 2010, ghlac sí páirt in Eachtra 24 insan spástointeálaí. Chuaigh sí amach sa spás trí huaire go dtí seo agus tá 22 uaire aice de ghníomhaíocht seachfheicthicle ("EVA"), malartú caidéal fuartháin lasmuigh den spástointeálaí san áireamh. Tá breis is 188 uaire caite aice sa spás. 
A luathshaol agus a saol pearsanta.
Rugadh Caldwell Dyson in Arcadia, California mar an duine is óige de bheirt iníonacha. Bhog a teaghlach go Beaumont, California, níos déanaí mar ar fhreastail sí ar an meánscoil agus mar ar oibrigh a hathair mar leictreoir. Is spéis léi reathaíocht, meácháin, siúlóid, "softball", cispheil, agus meicneoireacht na mótars. In Ollscoil Stáit Chalifornia, Fullerton, bhí sí páirteach i spóirt, rábálaithe agus an léim fhada san áireamh. 
Bhain Dyson céim B.S. amach sa cheimic in Ollscoil Stáit Chalifornia, Fullerton (CSUF), sa bhliain 1993 Bronnadh Ph.D. i gceimic fhisiciúil in Ollscoil California, Davis sa bhliain 1997 
Tá sí pósta ar George Dyson, eitleoir de chuid an chabhlaigh. Tá ASL (Teanga na gComharthaí Mheiriceánach), Spáinnis agus Rúisis aici. Is í an príomhamhránaí in Max Q, banna ceoil spásairí.
Dyson sa spás.
Roghnaigh NASA í agus thosaigh sí ag traenáil sa chlár dian sin acu i samhradh na bliana 1998. Mar chuid de Oiliúint Spásairí Iarrtha bhí diantheagasc i gcórais an tointeálaí agus Stáisiún Idirnáisiúnta Spáis (ISS), in eitleoireacht an T-38, agus i mbealaigh le teacht slán ar uisce agus san fhásach. 
Sa bhliain 1999, cuireadh Caldwell Dyson ag obair i mBrainse Oibríochtaí ISS san Oifig Spásairí mar "Crosaire Rúiseach" ag promhadh bog- agus crua-earraí Rúiseacha a forbraíodh don ISS.
Cumann Gaelach na hEaglaise. Is é Cumann Gaelach na hEaglaise an cumann fá choinne úsáid agus cothú na Gaeilge in Eaglais na hÉireann. Bunaíodh Cumann Gaelach na hEaglaise sa bhliain 1914 chun:
Zanny Minton Beddoes. Iriseoir Sasanach is ea Susan "Zanny" Minton Beddoes a rugadh sa bhliain 1967. Is í an 17ú príomhegarthóir agus an chéad bhean ina príomheagarthóir ar "The Economist". Thosaigh sí ag obair don irisleabhar sa bhliain 1994, mar a thuairisceoir i gcomhair margaí éiritheacha.
Oideachas agus gairmshaol.
Oileadh Beddoes ag an Moreton Hall School in aice le Oswestry, bhain sí fochéim amach in Ollscoil Oxford, mar a dhearna sí staidéar ar an bhfealsúnacht, polaitíocht, agus eacnamaíocht i gColáiste St Hilda, agus ghnóthaigh sí céim máistir in Ollscoil Harvard, mar Scoláire Uí Chinnéide. Ina dhiaidh sin, hearcaíodh í mar chomhairleoir d'aire airgeadais na Polainne, é sin mar bhall de ghrúpa beag faoin Ollamh Jeffrey Sachs in Harvard. Chaith sí dhá bhliain mar eacnamaí ag an gCiste Airgeadaíochta Idirnáisiúnta (IMF), mar ar oibrigh sí ar chláir maicreanamaíochta san Afraic agus ar gheilleagair idirlinne Oirthear na hEorpa.
Ceapadh í mar eagarthóir eacnamaíochta ar "The Economist" sa bhliain 1996, agus í i bhfeighil ar chúrsaí eacnamaíochta dhomhanda ó Washington, D.C.. Ní ba dhéanaí bhog sí go post nua mar Eagarthóir Cúrsaí Gnó, agus cúrsaí gnó, airgeadais agus eolaíochta mar dhualgais uirthi. Thosaigh sí mar an 17ú príomheagarthóir agus an chéad bhean sa phost sin ar 2 Feabhra 2015.
Is minic í mar thráchtaire ar CNN, BBC World Service, PBS, NBC agus "Tucker Carlson Unfiltered" (clár teilifíse Meiriceánach). Sa bhliain 2015 bhí sí ar na 133 duine ar tugadh cuireadh dóibh freastail ar an 63ú Comhdháil Bilderburg.
Oriana Fallaci. Iriseoir, scríbhneoir agus gníomhaí Iodálach ab ea Oriana Fallaci (29 Meitheamh 1929 – 15 Meán Fómhair 2006). 
Saol.
Rugadh agus d'éag sí i bhFlórans na hIodáile. 
Páirtíneach a bhí in Fallaci agus í óg le linn an Dara Cogadh Domhanda. Gortaíodh go dona í le linn Sléacht Tlatelolco i Meicsiceo sa bhliain 1968.
Iriseoireacht.
Scríobh sí go minic faoi chogaíocht agus réabhlóidí, agus thuill an iliomad agallamh a chuir sí ar cheannairí as gach cearn den domhan clú faoi leith di. 
Ar na hagallaimh fhada sa leabhar úd sin aici "Interview with History" tá agallaimh le hIndira Gandhi, Golda Meir, Yasser Arafat, Zulfikar Ali Bhutto, Willy Brandt, Mohammad Reza Pahlavi (seá na hIaráine), Henry Kissinger, an Uachtarán Nguyễn Văn Thiệu i Vítneam Theas agus an Ginearál Vítneamach Thuaidh Võ Nguyên Giáp. 
In "Playboy" a foilsíodh an t-agallamh le Kissinger, a scríobh ní ba dhéanaí gurbh é an comhrá ba thubaistí a rinne sé riamh le duine den phreas. Chuir sí agallamh ar Deng Xiaoping, Lech Wałęsa, Muammar Gaddafi, Cayetana Fitz-James Stuart, 18ú Bantiarna Alban, agus ar dhaoine eile nach iad.
I ndiaidh éirí as an iriseoireacht di, tharraing sí an spotsolas uirthi féin arís le sraith alt agus leabhar conspóideacha faoi Ioslam, leabhair a cháin a lán daoine ach a fuair tacaíocht ó roinnt daoine eile.
Tagairtí.
[[Catagóir:Iriseoirí]]
[[Catagóir:Scríbhneoirí Iodálacha]]
[[Catagóir:Daoine a rugadh i 1929]]
[[Catagóir:Básanna in 2006]]
Washington Post. Nuachtán laethúil Meiriceánach is ea The Washington Post (nó WaPo go neamhfhoirmeálta, go minic). Tá ceannáras an nuachtáin ag 1301 K Street NW in Washington, D.C.. Bunaíodh an "Washington Post" ar 6 Nollaig 1877. Ba leis an teaghlach Graham é go dtí an bhliain 2013, nuair a dhíol na Grahams é le Jeff Bezos. Thug Bezos SAM$250 milliún ar an nuachtán, agus is é Nash Holdings LLC, comhlacht de chuid Bezos, an t-úinéir go hoifigiúil.
Indira Gandhi. Polaiteoir Indiach ab ea Indira Priyadarshini Gandhi (IPA (Hiondúis) ˈɪnːdɪrə ˈɡaːnd̪ʱi; née Nehru; 19 Samhain 1917 – 31 Deireadh Fómhair 1984). Ise an t-aon bhanphríomh-aire i stair na hIndia. Aon-iníon Jawaharlal Nehru, chéad phríomh-aire na hIndia, ab ea í (ní raibh sí gaolta le Mahatma Gandhi). 
Bhí Indira Gandhi ina príomh-aire ó 1966 go 1977 agus ansin arís ó 1980 gur feallmharaíodh í sa bhliain 1984. 
Óige.
Rugadh Indira isteach i dteaghlach Caismíreach Pandit ar 19 Samhain 1917 in Allahabad. Bhí ról mór ag a hathair, Jawaharlal Nehru, sa ghluaiseacht ar son neamhspleáchas na hIndia faoi na Briotanaigh. 
Bhí Indira an t-aon pháiste sa teaghlach agus d'fhás sí aníos lena máthair, Kamala Nehru, san Anand Bhavan, eastát mór ag muintir Nehru in Allahabad. 
Bhí sí uaigneach míshuaimhneach agus í óg. Bhíodh a máthair tinn go minic agus a athair amuigh ag obair ar chúrsaí polaitíochta nó i bpríosún ag na Briotanaigh. Trí mheán litreacha a raibh cumarsáid aici leis sa chuid ba mhó.
Polaitíocht.
Sna 1950idí d'oibrigh Gandhi mar chúntóir pearsanta dona hathair le linn a thréimhse mar chéad-Phríomh-Aire na hIndia. 
Ag druidim ar dheireadh na 1950idí, bhí Gandhi ina huachtarán ar an Indian National Congress. 
Sa bhliain 1966, toghadh Gandhi mar Phríomh Aire ar an India, an chéad bhean a toghadh le bheith ina ceannaire ar an tír. 
Bhí Gandhi ina príomh-aire ar an India ó 1966 go 1977 agus ansin arís idir 1980-1984. 
D'éag a mhac, Sanjay Gandhi, i dtimpiste eitleáin (agus é ag spraoi eitilt) sa bhliain 1980. Rinneadh iarrachtaí é a fheallmharú trí huaire roimh a bhás. 
Feallmharú.
Feallmharaíodh í sa bhliain 1984. Bhí an léiritheoir Rory O'Farrell agus an fear ceamara Séamus Smith ann ag an am, in éineacht le Peter Ustinov, chun agallamh a dhéanamh le Gandhi. Nuair a scaoil Suícigh í, coimeádadh an criú lena ceistiú ar feadh sé uaire. 
Rinne Marian Finucane agallamh léi i Lúnasa 1984. 
Tháinig a mhac, Rajiv Gandhi, i gcomharbas uirthi mar phríomhaire tar éis a báis (agus feallmharaíodh é chomh maith, ar 21 Bealtaine 1991).
Hailee Steinfeld. Is ban-aisteoir agus amhránaí Meiriceánach í Hailee Steinfeld (a rugadh ar an 11 Nollaig 1996 i Los Angeles, California).
Tús a shaoil.
Rugadh i gceantar Tarzana, Los Angeles í do Cheri (née Domasin) agus Peter Steinfeld. Tá deartháir níos sine aici: Griffin. Is Giúdach é a hathair. 
Tógadh in Agoura Hills agus níos déanaí i Thousand Oaks, California í.
Gairm.
2007–14: Tús gairme agus "True Grit".
Thosaigh Steinfeld ag aisteoireacht ag ocht mbliana d'aois. Ghlac sí an ról Talia Alden sa gearrscannán "She's a Fox". Tháinig a fionnachtain nuair a roghnaíodh Steinfeld as 15,00 cailín don ról Mattie Ross i d"True Grit" nuair a bhí sí trí bliana déag d'aois.
Ag ceithre bliana déag d'aois roghnaíodh Steinfeld chun an pháirt de Juliet Capulet a ghlacadh san athchóiriú 2013 de "Romeo and Juliet" le William Shakespeare. Scaoileadh an scannán i nDeireadh Fómhair 2013 sna Stáit Aontaithe. 
Ghlac Steinfeld Violet ceann de na príomhcharachtair sa dráma grá "Begin Again" a fuair eisiúint teoranta sna Stáit Aontaithe ar an 24 Meitheamh 2014. Bhí Steinfeld sa phríomhpháirt mar Petra Arkanian in "Ender's Game". Is scannán eachtra aicsin ficsean eolaíochta é bunaithe ar leabhar de chuid Orson Scott Card a scaoileadh ar an 1 Samhain, 2013.
2015–inniu: "Pitch Perfect 2" agus "Haiz".
Fuair sí an príomhpháirt mar Eliza in éineacht le comhréalta "Ender's Game" Asa Butterfield sa scannán athchóiriú "Ten Thousand Saints", a thaispeánadh ag an Sundance Film Festival 2015, ar an 23 Eanáir 2015. Bhí Steinfeld roghnaithe chun an phríomhbhean a ghlacadh sa scannán 2015, "For the Dogs", ach tháinig Emma Roberts ina háit.
Scaoileadh a céad SL "Haiz" ar an 13 Samhain 2015. Ar an 27 Feabhra d'eisigh Steinfeld "Rock Bottom" mar dara singil. Bhí a tríú singil "Starving" eisithe ar 15 Iúil, 2016.
Léirigh Steinfeld an phríomhpháirt sa choiméide teacht in aois "The Edge of Seventeen" le Blake Jenner, Woody Harrelson agus Kyra Sedgwick. Scríofa agus stiúradh ag Kelly Fremon Craig. Bhí an scannán scaoilte ar an 18 Samhain 2016.
Bhí singil nua Steinfeld "Most Girls" eisithe ar an 28 Aibreán 2017.
Gradaim.
Tá 19 ngradam buaite ag Steinfeld.
Filip Bandžak. Is baratón Seiceach é Filip Bandžak (sa tSeicis [fɪˈlɪp banˈdʒak]); (a rugadh ar an 10 Meán Fómhair 1983) a bhfuil aithne air ar fud an domhain go háirithe mar amhránaí ceoldráma.
Beatha.
Thosaigh sé a ghairm bheatha i 1995, in aois a 12 bhliain nuair a bhí an ról ghiolla an bhandiúic aige sa cheoldráma "Rigoletto" le Verdi san Amharclann Náisiúnta i bPrág don chéad uair.
Bhain sé céim máistreachta amach i síceolaíocht agus i gcultúr an cheoil.
Bhuaigh sé an chéad duais Chomórtais Amhránaíochta Cór na hEorpa (European Grand Prix for Choral Singing) i dTolosa, an Spáinn sa bhliain 1998.
Bhuaigh sé duais speisialta ar Comórtas Amhránaíochta Idirnáisiúnta na Síne i Ningbo sa bhliain 2008.
Bhí sé ina laureate an Chomórtais Amhránaíochta Idirnáisiúnta i gcuimhne ar Maria Callas (The International Maria Callas Grand Prix) san Aithin na Gréige sa bhliain 2009.
Ghníomhaigh sé i roinnt tíortha: an Ostair, an Iodáil, an Pholainn, an Ungáir, an Ghearmáin, an Úcráin, an Chasacstáin, an Mhalaeisia, Singeapór, an tSín agus Ceanada.
Bronnadh an Duais Eorpach do ghníomhaíochtaí ealaíonta agus cultúrtha (Golden Europea No. 21) de chuid an Aontais Eorpaigh do Bhandžak sa bhliain 2014.
Park Geun-hye. Polaiteoir sa Chóiré Theas agus an 11ú huachtarán ar an tír úd is ea Park Geun-hye (Cóiréis: 박근혜), a rugadh ar 2 Feabhra 1952. 
Is í Park an chéad bhean a toghadh mar uachtarán na Cóiré Theas, agus is í an chéad uachtarán mná i dtír ar bith in oirthuaisceart na hÁise.
A hóige agus oideachas.
Ba Park Geun-hye an chéad pháiste a rugadh do Park Chung-hee, 3ú huachtarán na Cóiré Theas. Rugadh í ar 2 Feabhra 1952 in Daegu, ach bhog an teaghlach go Súl, an phríomhchathair, an bhliain ina dhiaidh. Rinne sí a cuid staidéar ollscolaíochta in Ollscoil Sogang (céim bhaitsiléara eolaíochta in innealtóireacht leictreonach). Chaith sí tamall freisin in Ollscoil Grenoble sa Fhrainc ach d'fhill sí ar an gCóiré Theas nuair a feallmharaíodh a máthair. 
Bhí Park Chung-hye, athair Geun-hye, ina uachtarán nuair a maraíodh máthair Geun-hye bás i dTéatar Náisiúnta na Cóiré, i Súl. Cóiréach a rugadh sa tSeapáin agus a bhí ina bhall de chumann a bhí báúil leis an réimeas cumannach sa Chóiré Thuaidh, Mun Se-gwang, a mharaigh í. Glacadh Park Geun-hye mar Chéad-bhean na tíre go dtí 1979, an bhliain ar d'fheallmharaigh Kim Jae-gyu, an ceannaire um fhaisnéis i rialtas Park, athair Geun-hye. 
Ar 9 Nollaig 2016, tháinsigh Tionól Náisiúnta na Cóiré Theas Park ar chúisimh a bhaineann le mangaireacht thionchair ag ardchúntasóir léi. Cuireadh a cuid cumhachtaí agus dualgas mar uachtarán ar fionraí agus tugadh iad do Hwang Kyo-ahn, príomh-aire na tíre, mar uachtarán gníomhach. Ar 10 Márta 2017 sheas Cúirt Bhunreachta na tíre leis an táinsiú, rud a chuir as oifig í.
Louise Bourgeois. Ealaíontóir Meiriceánach de bhunús na Fraince ab ea Louise Joséphine Bourgeois (25 Nollaig 1911 – 31 Bealtaine 2010). Rugadh i bPáras í, ach ba i gCathair Nua-Eabhrac a bhí cónaí uirthi ón mbliain 1938 i leith. Thuill sí clú di féin lena dealbhóireacht ar mhórscála sa chuid is mó, ach rinne sí péintéireachtaí agus priontaí chomh maith. Bhí ceangail idir a cuid ealaíne féin agus ealaín an osnádúrachais agus an ealaín fheimineach. Bhí sí pósta ar staraí ealaíne Meiriceánach darbh ainm Robert Goldwater (1907–1973). 
Rinne Louise staidéar ar an matamaitic ach nuair a fuair a máthair bás chuaigh sí leis an ealaín. Sheas a hathair ina choinne sin, ach bhí sé toilteanach cuidiú léi le siopa priontaí a chur ar siúl ar an ábhar gur gnó a bhí i gceist, agus ní ealaín. Sa bhliain 1938 bhuail Robert Goldwater isteach chun cúpla prionta de chuid Pablo Picasso a cheannach. Phós siad agus níos déanaí sa bhliain thug siad aghaidh ar Chathair Nua-Eabhrac mar ar thosaigh sé arís mar ollamh leis na healaíona ag an New York University Institute of Fine Arts. D'fhreastail Bourgeois ar an Art Students League of New York agus Vaclav Vytlacil mar theagascóir péintéireachta aici. Rinne sí dealbha agus priontaí ag an am céanna.
Juana Inés de la Cruz. Bean rialta d'Ord San Iaróm agus scríbhneoir "nonvohispana" i Ré Órga litríocht na Spáinne ab ea Juana Inés de Asbaje y Ramírez de Santillana nó sor Juana Inés de la Cruz mar is fearr aithne uirthi (12 Samhain 1651 – 17 Aibreán 1695). Shaothraigh sí an fhilíocht, litríocht an chreidimh agus an drámaíocht, chomh maith leis an bprós. Thuill feabhas a saothair leasainmneacha di mar "Féinics Mheiriceá" agus "an Deichiú Bé [Mheicsiceach]".
A luathshaol.
Rugadh í mar Juana Inés de Asbaje y Ramírez de Santillana in San Miguel Nepantla (Nepantla de Sor Juana Inés de la Cruz inniu ina honóir) in aice le Cathair Mheicsiceo. Leanbh tabhartha ab ea í: captaen Spáinneach darbh ainm, Pedro Manuel de Asbaje, a hathair agus bean "criolla", Isabel Ramírez, a máthair. Níor fhan a hathair; a máthair a thóg í ar "hacienda" athair Isabel in Amecameca in aice le Cathair Mheicsiceo.
Bhí dúil mhór sa léinn ag Juana ó bhí sí ina leanbh. Fuair sí léamh agus scríobh sula raibh sí 4 bliana d'aois ag freastal ar ranganna na deirféar is sine sa chlann, é seo i ngan fhios dá máthair. D'fhoghlaim sí an loighic Ghréagach agus in aois a 13 bliana bhí sí ag múineadh Laidine do pháistí eile. D'fhoghlaim sí an teanga Nahuatl agus scríobh cúpla dán gearra sa teanga úd.
&lt;/ref&gt;
Amecameca. Baile mór agus bardas i Meicsiceo is ea Amecameca, nó Amecameca de Juárez go hoifigiúil. Tá Amecameca suite in oirthear stát Mheicsiceo idir Cathair Mheicsiceo agus Iztaccíhuatl agus Popocatépetl, bolcáin san sliabhraon ar a dtugtar Sierra Nevada. Sa bhliain 2010, bhí 48,363 duine ina gcónaí ann. 2,480m an meánairde os cionn leibhéal na farraige. Ceantar mór turasóireachta é Amecameca, do mhuintir Chathair Mheicsiceo go háirithe, ach tagann laghdú ar líon na gcuairteoirí nuair a bhíonn ceann de na bolcáin ag brúchtadh. D'fhás an tsiúr Juana Inés de la Cruz, scríbhneoir, aníos in Amecameca san 17ú haois.
Anne Devlin. Náisiúnaí Éireannach ab ea Anne Devlin (1780 – 1 Meán Fómhair 1851). Aithnítear í go mór mhór mar bhean tí agus comhghleacaí de chuid Robert Emmet. Col ceathrar í freisin do Michael Dwyer agus Arthur Devlin, baill de Chumann na nÉireannach Aontaithe. 
Rugadh Anne Devlin i gContae Chill Mhantáin do theaghlach náisiúnach.
D’iompair Devlin na teachtaireachtaí rúnda do réabhlóidí 1798 agus 1803.
Fágadh i bPríosún Chill Mhaighneann í ar feadh trí bliana.
Fuair ​​Devlin bás sa bhliain 1851 i bhfíor-bhochtaineacht agus drochshláinte.
Dan and Phil. Is iad Dan agus Phil dhá buachaill as an suíomh idirlíon YouTube.
Ruth Dudley Edwards. Iriseoir, staraí, craoltóir agus úrscéalaí coireachta Éireann is ea Ruth Dudley Edwards, a rugadh ar 24 Bealtaine 1944, i mBaile Átha Cliath. "Staraí athbhreithnitheach" a thugann sí uirthi féin. Foilsítear a cuid shaothar i bPoblacht na hÉireann agus sa Ríocht Aontaithe araon. I measc post eile atá aici, is colúnaí í leis an Irish "Sunday Independent" (Ireland).
Cúlra.
Rugadh agus tógadh Ruth Dudley Edwards i mBaile Átha Cliath agus oileadh í i gColáiste na hOllscoile, Baile Átha Cliath (UCD), Coláiste Girton, Cambridge, agus Coláiste Wolfson, Cambridge. Staraí ab ea a hathair, an tOllamh Robert Dudley Edwards. Tá deartháir léi ina staraí in Ollscoil Dhún Éidinn. Sa bhliain 1965, phós sí céimí eile ó UCD, Patrick Cosgrave, iriseoir. Fuair siad colscaradh ní ba dhéanaí. Cuireadh síos ar a seanmháthair Bridget Dudley Edwards mar dhuine a bhí gníomhach leis an gCuntaois Plunkett agus ciorcail shóisialta dá leithéid.
Kimi no Na wa.. Scannán anime is ea Kimi no Na wa. (An tSeapáinis:, Gaeilge: "D'ainm.") a cuireadh amach sa bhliain 2016. Is é Shinkai Makoto () stiúrthóir an scannáin. Is scéal faoi bhuachaill atá ina chónaí i dTóiceo agus na brionglóidí aige faoi chailín.